คลื่นลมชายฝั่ง จังหวัดสงขลา ยังคงมีกำลังแรง ส่งผลให้ต้นสนริมหาดล้มเพิ่ม  แจ้งอำเภอทุกอำเภอเตรียมพร้อมในการป้องกัน รับมือ
?คลื่นลมในทะเลอ่าวไทยชายคลื่นลมในทะเลอ่าวไทยชายฝั่งจังหวัดสงขลา ยังคงมีกำลังแรง ส่งผลให้ต้นสนบริเวณริมชายหาดถนนเลียบชายทะเล หมายเลข สข.2004 เริ่มทยอยล้มเพิ่ม ขณะที่กองอำนวยการป้องกันและบรรเทาสาธารณภัยจังหวัดสงขลา แจ้งอำเภอทั้ง 16 อำเภอ เตรียมพร้อมในการป้องกัน รับมือ และลดผลกระทบจากสถานการณ์วันนี้ (24 พ.ย.62) ศูนย์อุตุนิยมวิทยาภาคใต้ฝั่งตะวันออก จังหวัดสงขลา ได้รายงานสภาพอากาศในพื้นที่ภาคใต้ฝั่งตะวันออกในว่า บริเวณภาคใต้ฝั่งตะวันออกยังคงมีฝนฟ้าคะนองทางตอนล่างของภาค โดยมรสุมตะวันออกเฉียงเหนือพัดปกคลุมอ่าวไทยและภาคใต้ บริเวณความกดอากาศสูง หรือมวลอากาศเย็นกำลังค่อนข้างแรงอีกระลอกได้แผ่ลงมาปกคลุมประเทศจีนตอนกลางแล้ว คาดว่าจะแผ่เสริมลงมามีผลกระทบต่อลักษณะอากาศของภาคใต้ ในช่วงวันที่ 25-29 พ.ย.62 โดยจะทำให้มรสุมตะวันออกเฉียงเหนือที่พัดปกคลุมอ่าวไทยและภาคใต้มีกาลังแรงขึ้น ภาคใต้ฝั่งตะวันออกจะมีฝนเพิ่มข้ึนและมีฝนหนักถึงหนักมากบางแห่ง ขอให้ประชาชนในพื้นที่เสี่ยงภัยของจังหวัดนครศรีธรรมราชลงมา ระมัดระวังอันตรายจากฝนท่ีตกหนัก น้ำท่วมฉับพลัน และน้ำป่าไหลหลาก ส่วนคลื่นลมในอ่าวไทยจะมีกำลังแรง ทะเลมีคลื่นสูง 2-3 เมตร ชาวเรือควรเดินเรือด้วยความระมัดระวัง เรือเล็กควรงดออกจากฝั่งในช่วงดังกล่าวซึ่งในวันนี้ (24 พ.ย. 62) คลื่นลมยังคงมีกำลังแรง ส่งผลให้ชายฝั่งจังหวัดสงขลาถูกคลื่นลมแรงพัดกระหน่ำชายฝั่งตลอดเวลา ทำให้ต้นสนบริเวณริมชายหาดถนนเลียบชายทะเล หมายเลข สข.2004 เริ่มทยอยล้มเพิ่มอีก หลังจากเมื่อคืนวันที่ 20 พ.ย.62 ที่ผ่านมา ต้นสนริมชายหาดทั้งขนาดใหญ่และขนาดเล็กประมาณ 10 ต้น ล้มระเนระนาดไปแล้วครั้งหนึ่งขณะที่กองอำนวยการป้องกันและบรรเทาสาธารณภัยจังหวัดสงขลา แจ้งอำเภอทั้ง 16 อำเภอ เตรียมพร้อมในการป้องกัน รับมือ และลดผลกระทบจากสถานการณ์ดังกล่าว โดยให้แจ้งเตือนประชาชนให้ติดตามข้อมูลสภาวะอากาศ ข่าวสารจากทางราชการอย่างใกล้ชิด และแจ้งเตือนภัยให้ระวังอันตรายจากฝนฟ้าคะนอง ฝนตกหนัก โดยเฉพาะพื้นที่ลุ่มต่ำ พื้นที่ลาดเชิงเขา อาจได้รับผลกระทบจากน้ำท่วมฉับพลัน และน้ำป่าไหลหลาก สำหรับประชาชนที่อาศัยบริเวณชายฝั่ง รวมทั้งนักท่องเที่ยวที่ทำกิจกรรมชายทะเล หรือโดยสารทางเรือ ให้ระวังอันตรายจากคลื่นลมแรง ชาวเรือ ผู้บังคับเรือผู้ประกอบการเดินเรือ ควรเดินเรือด้วยความระมัดระวัง และหลักเลี่ยงการเดินเรือบริเวณที่มีฝนฟ้าคะนอง และหากเกิดสถานการณ์ฉุกเฉินให้กองอำนวยการป้องกันและบรรเทาสาธารณภัยจังหวัดสงขลาทราบ ภายใน 24 ชั่วโมง